Setmana d’activitats culturals en l’Associació Cultural Andalusa Al-Andalus 25
2025-07-24

L’Associació Cultural Andalusa Al-Andalus 25 de Burjassot viurà una intensa setmana cultural en la qual els tallers, els tornejos esportius, les actuacions musicals o la seua tradicional romeria es donaran cita en uns dies en què també realitzaran la solemne Coronació de les Reines 2023.

Les activitats culturals començaran el dijous 21 de setembre a les 19.30 hores, en la seu de l’entitat, amb la celebració del torneig de petanca per a, a les 20.00 hores, donar pas al taller de “Espardenyes flamenques”. La jornada es tancarà, a les 21.30 hores, amb un sopar de germanor.

El divendres 22 de setembre, a les 18.30 hores, començarà el taller infantil i la vesprada de la joventut. A continuació, sobre les 21.00 hores, tindrà lloc el concurs de plats tradicionals andalusos i un altre sopar de germanor.

El dissabte 23 de setembre serà molt especial per a l’associació ja que tindrà lloc la solemne Coronació de les Reines 2023, Ana Orozco Caballero i Lucía Ortega Castro, en el Centre Cultural Tívoli. Després, hi haurà un vi d’honor i l’actuació del grup “Sentir del sud” en la seu de l’entitat situada en el carrer Misser Mascó, 28.

Per a finalitzar la setmana cultural, Al-Andalus 25 celebrarà el diumenge 24 de setembre la tradicional romeria. A partir de les 11.00 hores, la comitiva eixirà de la seu d’Al-Andalus en direcció a la Parròquia de Sant Josep Obrer on tindrà lloc la missa  i una ofrena d’aliments. Estarà cantada pel cor de la ACA Alboraia. A les 14.30 hores, tindrà lloc l’últim dinar de germanor i, a les 17.00 hores es tancaran els dies culturals de l’entitat amb dos actes: es procedirà a penjar el quadre de record del regnat de la reina anterior i es durà a terme el lliurament de trofeus.